PROJEKTS uz 10.01.2024.

vēlamais izskatīšanas datums domē – 17.01.2024.

sagatavotājs un ziņotājs: K.Rubenis

PROTOKOLLĒMUMS

**0.§**

**Par Ādažu novada Mākslu skolas dalību Valsts kultūrkapitāla fonda projektu konkursā**

|  |
| --- |
| (Kaspars Rubenis) |

Ādažu novada pašvaldība izskatīja Ādažu novada Mākslu skolas (turpmāk – ĀNMS) ierosinājumu atbalstīt skolas dalību Valsts kultūrkapitāla fonda (turpmāk – VKKF) kultūras projektu konkursos Mūzikas un Dejas nozarē izsludinātajā atklātu konkursu mērķprogrammā **“Mūzikas izglītības iestāžu materiāli tehniskās bāzes uzlabošana” un “Dejas nodaļas skatuves mākslu izglītības iestāžu materiālu tehniskās bāzes uzlabošana” (turpmāk – Projekti), nodrošinot mūzikas un dejas izglītības izcilību un starptautisku konkurētspēju, veidojot un uzlabojot nepieciešamo materiāli tehnisko bāzi.**

**Projektu pieteikums jāiesniedz līdz 2024. gada 19. janvārim un Projektu izpilde jāpabeidz līdz 1. oktobrim (atskaite par finansējuma izlietošanu jāiesniedz līdz 16. oktobrim).**

ĀNMS dalība Projektos dos iespēju papildināt un uzlabot skolas materiāltehnisko bāzi, iegādāties mobilās digitālās klavieres un stepa dejas deju grīdas apskaņošanas sistēmu, neradot finansiālu slogu pašvaldības budžetam.

Projektu iecere atbilst Ādažu novada pašvaldības attīstības programmas (2021.-2027.) vidējā termiņa prioritātēm:

* “VTP8: Pieejama un daudzpusīga izglītība” rīcības virziena “RV8.2: Profesionālās ievirzes izglītības attīstība” uzdevuma “U8.2.1.: Attīstīt profesionālās ievirzes izglītības iestādes” pasākumam “Ā8.2.1.11. ĀNMS dalība Valsts kultūrkapitāla fonda konkursā”;
* “VTP16: Efektīva pašvaldības iestāžu un uzņēmumu darba organizācija” rīcības virziena “RV16.1: Pašvaldības darbības uzlabošana” uzdevuma “U16.1.1.: Uzlabot pašvaldības iestāžu, struktūrvienību un uzņēmumu pakalpojumu kvalitāti” pasākumam “Ā16.1.1.3. Pašvaldības iestāžu, struktūrvienību un uzņēmumu materiāltehniskās bāzes paplašināšana”.

Pamatojoties uz Pašvaldību likuma 4. panta pirmās daļas 4. punktu, Ādažu novada pašvaldības domes 2022. gada 25. aprīļa noteikumu Nr. 10 “Ārējo finanšu avotu līdzfinansēto projektu ieviešanas un izpildes kārtība” 9.1. apakšpunktu,

atklāti balsojot, ar \_\_\_ balsīm "Par", "Pret" – \_\_\_, "Atturas" – \_\_\_, **ĀDAŽU NOVADA PAŠVALDĪBAS DOME NOLEMJ:**

1. Atbalstīt Ādažu novada Mākslu skolas projektu pieteikumu iesniegšanu VKKF kultūras projektu konkursos “Mūzikas izglītības iestāžu materiāli tehniskās bāzes uzlabošana” un “Dejas nodaļas skatuves mākslu izglītības iestāžu materiālu tehniskās bāzes uzlabošana”.
2. Projektu apstiprinājuma un finansējuma saņemšanas gadījumā pašvaldība lems atsevišķi par projektu īstenošanas nosacījumiem.
3. Ādažu novada Mākslu skolas direktora p.i. Kasparam RUBENIM nodrošināt projektu pieteikumu sagatavošanu un iesniegšanu VKKF.